
Nr. 617  din 11 februarie 2025
REFERAT DE APROBARE

la proiectul de hotărâre privind  instituirea în favoarea Societății OMV PETROM S.A. București a  unui drept de servitute legală, prin închiriere  pe perioadă determinată a suprafeței de 714 m2 și încheierea unui contract de închiriere între  Comuna Vulcana-Băi și Societatea OMV PETROM S.A. București, cu plata unei rente anuale
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanțelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.

Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea proiectului de amenajament pastoral al Comunei Vulcana-Băi . 
Sediul materiei privind această capacitate a Consiliului Local îl reprezintă:

) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) art. 3, art. 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2), art. 1255 și art.1256, art.1777 – art. 1823  din Legea nr. 287/2009 privind Codul civil, republicată, cu modificările ulterioare;

d) art. 6 – art. 13, art.75, art. 84-85, art. 95 alin.(2), art. 96, art. 98, art. 105 alin.(1), art. 106, art. 110, art. 129 alin. (1), alin.(2) lit. c), coroborat cu alin.(6) lit. b) , art. 240 și art. 243 alin. (1) lit. a)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 28 alin. (3) din Legea nr. 273/2006 privind finanțele publice locale, cu modificările și completările ulterioare; 

             f) art. 6 lit. c)  și art. 7 din Legea petrolului nr. 238/2004, cu modificările și completările ulterioare;   

g) Hotărârii Consiliului Local nr. 72/2016 pentru însușirea Contractului de închiriere negociat VI în vederea accesului S.C. OMV PETROM S.A., prin punctul de lucru ZONA DE PRODUCȚIE VI MUNTENIA CENTRAL, la terenul proprietatea privată a comunei Vulcana-Băi, în suprafață de 7.718 m2 afectat de servitute legală,

       h) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

      i) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

     j) Hotărârii Consiliului Local nr. 5 din 29 ianuarie 2025 privind alegerea președintelui și a potențialului președinte de ședință pentru durata ședinței următoare,
       având în vedere adresa de la Societatea OMV PETROM S.A. București - Divizia  Exploatare și Producție, Zona de Producție Muntenia, nr. 398 din 06.02.2025, înregistrat la Primăria comunei Vulcana-Băi, sub nr.4606 din 23.08.2023 prin care solicită  închirierea terenului în suprafață  de 714 m2 localizat în tarlaua 41, parcela 2227, numărul cadastral 2227, pentru o perioadă de 2 ani,  oferind o redevență de 4,50 lei/m2/an, însoțită  planul de situație și de încadrare în zonă a obiectivului\
Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, cu modificările și completările ulterioare, fiind depus la consilierul privind achizițiile publice din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
               Deși le-am invocat în motivare vă rog să-mi permiteți prevederile art. 6 și art. 7 din Legea petrolului nr. 238/2004, cu modificările și completările ulterioare:
         „ Art. 6. -  Dreptul de folosinţă a terenurilor necesare efectuării operaţiunilor petroliere se dobândeşte în condiţiile legii, prin:  

   a) vânzarea-cumpărarea terenurilor şi, după caz, a construcţiilor situate pe acestea, la preţul convenit între părţi;  

   b) schimbul de terenuri, însoţit de strămutarea proprietarului afectat şi de reconstrucţia clădirilor pe terenul nou acordat, pe cheltuiala titularului care beneficiază de terenul eliberat, conform convenţiei părţilor;  

   c) închirierea terenului pe durată determinată, pe bază de contracte încheiate între părţi;  

   d) exproprierea pentru cauză de utilitate publică, în condiţiile legii;  

   e) concesionarea terenurilor;  

   f) asocierea dintre proprietarul terenului şi titularul de acord;  

   g) alte proceduri prevăzute de lege.  

   Art. 7. -  (1) Asupra terenurilor, altele decât cele declarate de utilitate publică, necesare accesului în perimetrele de explorare sau exploatare şi asupra terenurilor necesare oricăror activităţi pe care acestea le implică, altele decât cele declarate de utilitate publică, se instituie, în favoarea titularului, un drept de servitute legală.  

   (2) Exercitarea dreptului de servitute legală stabilit potrivit prevederilor alin. (1) se face contra plăţii unei rente anuale către proprietarii terenurilor afectate de acesta, pe baza convenţiei încheiate între părţi cu respectarea prevederilor legale, în termen de 60 de zile de la comunicarea către proprietarii de terenuri a unei notificări scrise din partea titularilor de acorduri şi/sau permise.  

   (3) În cazul în care părţile nu ajung la un acord de voinţă în termenul prevăzut la alin. (2), stabilirea cuantumului rentei se va face de către instanţă, în condiţiile legii.  

   (4) Durata servituţii legale stabilite potrivit prevederilor alin. (1) este cea a operaţiunilor petroliere, iar terenurile ce urmează a fi afectate vor fi determinate, în ceea ce priveşte suprafeţele şi proprietarii, după principiul celei mai mici atingeri aduse dreptului de proprietate.”  

Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind  instituirea în favoarea Societății OMV PETROM S.A. București a  unui drept de servitute legală, prin închiriere  pe perioadă determinată a suprafeței de 714 m2 și încheierea unui contract de închiriere între  Comuna Vulcana-Băi și Societatea OMV PETROM S.A. București, proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele.

Iniţiator:

